Rikunarita-ORG/Wikinium huggingface dataset:
# Γήινη διάθλαση

Ατμοσφαιρική διάθλαση κατά τη διάρκεια του ηλιοβασιλέματος με βλέμμα προς την πανεπιστημιούπολη UCSB, Σάντα Μπάρμπαρα, Καλιφόρνια.
Γενικά η **γήινη διάθλαση** λαμβάνεται υπ΄ όψη σε παρατηρήσεις μακρών οπτικών πεδίων και έχει σχέση με τον ορατό ορίζοντα.

Κατά τα γνωστά ο ορατός ορίζοντας προσδιορίζεται από την ευθεία που άγεται από τον οφθαλμό του παρατηρητή, που βρίσκεται σε κάποιο ύψος, και εφάπτεται της επιφάνειας της Γης (της θάλασσας). Επειδή όμως η επάνω από την επιφάνεια της θάλασσας ατμόσφαιρα αποτελείται από στρώματα διαφορετικής πυκνότητας τούτο έχει ως συνέπεια ο παρατηρητής ν΄ αντιλαμβάνεται λόγω της διάθλασης τη φαινομένη κατεύθυνση του ορατού ορίζοντα ψηλότερα του πραγματικού.

* Η σχηματιζόμενη γωνία μεταξύ αυτών των δύο κατευθύνσεων ονομάζεται **γήινη διάθλαση**.

Συνεπώς η γήινη διάθλαση εξαρτάται από την πυκνότητα της ατμόσφαιρας και κατ΄ επέκταση μεταβάλλεται σε κάθε μεταβολή των στοιχείων της θερμοκρασίας και της βαρομετρικής πιέσεως.

## Δείτε επίσης

* Βάθος ορίζοντα

## Εξωτερικοί σύνδεσμοι

* Πολυμέσα σχετικά με το θέμα  Γήινη διάθλαση στο Wikimedia Commons
# Διεθνής Αστρονομική Ένωση

Συνεδρίαση στην Πράγα - 2006
Η **Διεθνής Αστρονομική Ένωση** (ΔΑΕ) (αγγλικά: *International Astronomical Union, IAU*‎‎) ιδρύθηκε το 1919 στο Παρίσι (γαλλικά: *Union astronomique internationale, UAI*‎‎) και η αποστολή της είναι η προώθηση και η διαφύλαξη της επιστήμης της αστρονομίας σε όλες της μορφές της μέσω της διεθνούς συνεργασίας. Εδρεύει στο Παρίσι και η γενική της συνέλευση γίνεται κάθε τρία χρόνια σε διαφορετικούς τόπους. Τα Ανεξάρτητα Μέλη της είναι επαγγελματίες αστρονόμοι από όλο τον κόσμο, κάτοχοι διδακτορικού και ενεργοί στην επαγγελματική έρευνα και εκπαίδευση στην αστρονομία. Ακόμη, η ΔΑΕ διατηρεί επίσης φιλικές σχέσεις με οργανώσεις που περιλαμβάνουν ερασιτέχνες αστρονόμους στον κατάλογο μελών τους. Τα Διεθνή Μέλη είναι γενικά οργανώσεις ή κράτη με ένα σημαντικό επίπεδο επαγγελματικής αστρονομίας. Η ΔΑΕ αποτελείται από 8.993 Ανεξάρτητα Μέλη και 62 Διεθνή Μέλη παγκοσμίως (σύμφωνα με στατιστικές τον Φεβρουάριο του 2006).

Η ΔΑΕ είναι επίσης υπεύθυνη για το Κέντρο Μικρών Πλανητών και το Κεντρικό Γραφείο Αστρονομικών Τηλεγραφημάτων, ενώ έχει τον ρόλο της διεθνώς αναγνωρισμένης αρχής για τον καθορισμό των ονομάτων ουράνιων σωμάτων και χαρακτηριστικών της επιφάνειάς τους.

## Εξωτερικοί σύνδεσμοι

* Ιστότοπος της Διεθνούς Αστρονομικής Ένωσης
* XXVI Γενική Συνέλευση 2006
# Τάμεσης

| Τάμεσης |
| --- |
|  |
| Ο ποταμός Τάμεσης στον χάρτη |
| Πηγές | Γκλούστερσαϊρ |
| Εκβολές | Βόρεια Θάλασσα |
| Μήκος | 346 km |
| Μέση εκροή | 65,8 κυβικά μέτρα το δευτερόλεπτο |
| Παραπόταμοι | River Colne, River Brent, Τσέργουελ, River Medway, Westbourne, River Ravensbourne, River Wey, River Windrush, River Coln, River Mole, River Darent, River Roding, River Kennet, River Evenlode, River Thame, Bulstake Stream, Colne Brook, Ebbsfleet River, Longford River, Mardyke, River Ash, River Bourne, River Bourne, River Churn, River Cole, River Ember, River Ingrebourne, River Key, River Leach, River Loddon, River Ock, River Pang, River Peck, River Ray, River Rom, River Wye, Hogsmill River, Hinksey Stream, River Crane, Parr’s Ditch και River Wandle |
|  |
| wikidata () |

Ο **Τάμεσης** (αγγλικά: *Thames*‎‎) είναι ποταμός που ρέει από τη νότια Αγγλία και χύνεται στη Βόρεια Θάλασσα. Γνωστός κυρίως ως ο ποταμός του κεντρικού Λονδίνου, ο Τάμεσης περνάει και από διάφορες άλλες σημαντικές πόλεις όπως η Οξφόρδη και το Ρέντινγκ.

## Ετυμολογία

Η αγγλική ονομασία "Thames", από το μεσαιωνικό "Temese", προέρχεται από την κέλτικη λέξη "Tamesas" (\*tamēssa), που σήμαινε ποτάμι. Στα λατινικά καταγραφόταν ως "Tamesis" και στη σύγχρονη ουαλική γλώσσα ως "Tafwys". Η ονομασία σήμαινε μάλλον *σκοτεινός* και μπορεί να συγκριθεί με άλλες συγγενικές στην ιρλανδική γλώσσα (teimheal) και στα ουαλικά (tywyll, «σκοτεινιά»). Ωστόσο, υπάρχουν και διαφορετικές θεωρίες.

Για τους εμπόρους, ο Τάμεσης αποκαλούνταν για μεγάλο χρονικό διάστημα απλά και μόνο *το Λονδρέζικο Ποτάμι*. Οι κάτοικοι του Λονδίνου αναφέρονται σε αυτόν απλά ως *το ποτάμι*.

## Εξωτερικοί σύνδεσμοι

* Πολυμέσα σχετικά με το θέμα  Τάμεσης στο Wikimedia Commons
# Σύνταγμα του Ηνωμένου Βασιλείου

Ως **Σύνταγμα του Ηνωμένου Βασιλείου** ορίζεται το άθροισμα των νόμων και των αρχών που απαρτίζουν το πολιτικό σώμα του Ηνωμένου Βασιλείου. Αφορά τόσο τη σχέση μεταξύ του ατόμου και του κράτους, όσο και τη λειτουργία της νομοθετικής, της εκτελεστικής και της δικαστικής εξουσίας. Σε αντίθεση με πολλά άλλα έθνη, το Ηνωμένο Βασίλειο δεν έχει ενιαίο συνταγματικό έγγραφο. Έτσι, ορισμένες φορές αυτό χαρακτηρίζεται ως ακωδικοποίητο ή άγραφο σύνταγμα. Μεγάλο μέρος του βρετανικού συντάγματος είναι ενσωματωμένο σε γραπτά έγγραφα, στο πλαίσιο καταστατικών, δικαστικών αποφάσεων, έργα αρχών και συνθηκών. Το σύνταγμα έχει άλλες άγραφες πηγές, συμπεριλαμβανομένων των κοινοβουλευτικών συνταγματικών συμβάσεων.

Μετά την Ένδοξη Επανάσταση του 1688, το θεμέλιο του νομοθετικού συντάγματος χαρακτηρίστηκε το δόγμα της κοινοβουλευτικής κυριαρχίας, σύμφωνα με το οποίο τα καταστατικά που ψηφίζονται από το Κοινοβούλιο αποτελούν υπέρτατη και τελική πηγή της νομοθεσίας του Ηνωμένου Βασιλείου. Κατά συνέπεια, το Κοινοβούλιο μπορεί αλλάξει το σύνταγμα απλά ψηφίζοντας νέες Πράξεις. Ωστόσο, υπάρχει μία αμφισβήτηση σχετικά με το αν η αρχή της κοινοβουλευτικής κυριαρχίας εξακολουθεί να ισχύει, ιδίως υπό το πρίσμα της ένταξης του Ηνωμένου Βασιλείου στην Ευρωπαϊκή Ένωση. Μια άλλη βασική αρχή του βρετανικού συντάγματος, όπως διατυπώνεται από τον νομικό λόγιο Άλμπερτ Βεν Ντάισι, είναι το κράτος δικαίου.

## Παραπομπές
# Νιούκασλ

| Νιούκασλ |
| --- |
|  |
|

|  |
| --- |
|  Έμβλημα |

 |
| Νιούκασλ
54°58′40″N 1°36′48″W |
| Χώρα | Ηνωμένο Βασίλειο |
| Διοικητική υπαγωγή | Νιούκασλ άπον Τάιν |
| Ίδρυση | 2ος αιώνας |
| Έκταση | 114 km² |
| Υψόμετρο | 30 μέτρα |
| Πληθυσμός | 300.196 (2018) |
| Ταχ. κωδ. | NE |
| Τηλ. κωδ. | 0191 |
| Ζώνη ώρας | UTC±00:00 (επίσημη ώρα) UTC+01:00 (θερινή ώρα) |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Νιούκασλ** ή **Νιούκασλ απόν Τάιν** (αγγλικά: *Newcastle upon Tyne*, προφέρεται: [ˌnjuːkɑːsəl əˌpɒn ˈtaɪn], τοπικά  προφέρεται: [njuːˌkæsəl əˌpən ˈtaɪn]), είναι μία από της μεγαλύτερες πόλεις του Ηνωμένου Βασιλείου. Είναι παραποτάμια πόλη και λιμένας στον ποταμό Τάιν. Έχει πληθυσμό περίπου 325.000 κατοίκων και είναι η μεγαλύτερη πόλη της ευρύτερης μητροπολιτικής περιοχής του Τάινσαϊντ (Tyneside) με 1.599.000 κατοίκους. Είναι η έδρα της ποδοσφαιρικής ομάδας Νιούκασλ Γιουνάιτεντ.

## Ιστορία

Η πόλη ιδρύθηκε το 2ο αιώνα μ.Χ. από τον Ρωμαίο αυτοκράτορα Αδριανό ως Πονς Αέλιους (Pons Aelius). Ο πληθυσμός της πόλης ήταν 2.000 κάτοικοι. Μετά την αποχώρηση των Ρωμαίων, το 410, η πόλη περιήλθε στους Αγγλοσάξωνες. Μετά από πολέμους με τους Δανούς και τους Νορμανδούς, η πόλη καταστράφηκε. Κατά τον Μεσαίωνα, η πόλη ήταν ένα βόρειο οχυρό. Ο βασιλιάς των Σκώτων Γουλιέλμος ο Α΄ φυλακίστηκε στο Νιούκασλ. Ο ηγέτης των Σκώτων Γουίλιαμ Γουάλας πολιόρκησε στενά την πόλη, χωρίς, ωστόσο, να σημειώσει επιτυχία, καθώς αποκρούστηκε από τον Εδουάρδο Α΄ της Αγγλίας. Τον 16ο αιώνα, μετά την ανάπτυξη του γειτονικού Σάντερλαντ, δημιουργήθηκε μια έχθρα μεταξύ αυτών των δύο πόλεων. Το 1636, όταν ξέσπασε ο Μαύρος Θάνατος, στην πόλη πέθαναν από 7.000 έως 20.000 κάτοικοι. Η πόλη είναι περισσότερο γνωστή για την παραγωγή άνθρακα, γι' αυτό έγινε κέντρο της Βιομηχανικής επανάστασης. Από εκείνη την εποχή άρχισε η οικονομική ανάπτυξη της πόλης.

## Αδερφοποιημένες πόλεις

* Ατλάντα, Τζόρτζια
* Μπέργκεν, Νορβηγία
* Γκελζενκίρχεν, Γερμανία
* Χρόνινγκεν, Ολλανδία
* Χάιφα, Ισραήλ
* Νανσί, Γαλλία
* Μάλμε, Σουηδία
* Νιούκασλ, Αυστραλία
* Νιούκασλ, Νότια Αφρική
* Ταϊγιουάν, Κίνα
* Ντουμπάι, Ηνωμένα Αραβικά Εμιράτα

## Παραπομπές
# Gorillaz

|  Gorillaz  |
| --- |
|  |
| Πληροφορίες |
| Προέλευση | Έσσεξ, Αγγλία |
| Μουσικά είδη | Ηλεκτρονική, εναλλακτική ροκ, britpop |
| Παρουσία | 1998-παρόν |
|  |
| Μέλη | **Μη ψηφιακά**: Damon Albarn Jamie Hewlett **Ψηφιακά**: 2-D Murdoc Niccals Russel Hobbs Noodle |
|  |
| Πρώην μέλη | Cyborg Noodle Paula Cracker |
| Ιστότοπος |
|  |
| wikidata (π) |

Οι **Gorillaz** είναι αγγλικό μουσικό εικονικό συγκρότημα το οποίο δημιουργήθηκε το 1998 από τους Damon Albarn και Jamie Hewlett. Το εγχείρημα αποτελείται από τη μουσική των Gorillaz και μια σειρά χαρακτήρων καρτούν, οι οποίοι αποτελούν το εικονικό συγκρότημα. Αποτελείται από τέσσερα κινηματογραφημένα μέλη, τους 2D (φωνητικά, πλήκτρα), Murdoc Niccals (μπάσο), Noodle (κιθάρα, πλήκτρα και δεύτερη φωνή) και Russel Hobbs (ντραμς).

Το πρώτο τους άλμπουμ, *Gorillaz*, έχει πουλήσει πάνω από επτά εκατομμύρια αντίτυπα και έτσι κατέχουν το ρεκόρ Γκίνες ως το πιο επιτυχημένο εικονικό συγκρότημα. Το δεύτερο στούντιο άλμπουμ τους *Demon Days* που κυκλοφόρησε το 2005, έγινε πέντε φορές πλατινένιο στο Ηνωμένο Βασίλειο, διπλά πλατινένιο στις Ηνωμένες Πολιτείες, είχε πέντε υποψηφιότητες στα Grammy Award για το 2006 και κέρδισε μία από αυτές στη κατηγορία Best Pop Collaboration with Vocals. Το συγκρότημα έχει κερδίσει πολλά βραβεία, μεταξύ των οποίων δύο MTV Video Music Awards, ένα βραβείο NME, τρία MTV Europe Music Awards, και έχουν προταθεί για εννέα Brit Awards. Το ύφος τους είναι μια σύνθεση πολλών μουσικών ειδών, με ένα μεγάλο αριθμό επιρροών, συμπεριλαμβανομένων της εναλλακτικής ροκ, ροκ, χιπ χοπ, ηλεκτρονικής, dub, ρέγκε, ποπ, φανκ και μπριτ ποπ.

## Δισκογραφία

* *Gorillaz* (2001)
* *Demon Days* (2005)
* *Plastic Beach* (2010)
* *The Fall* (2011)
* *Humanz* (2017)
* *The Now Now* (2018)
* *Song Machine, Season One* (2020)
* *Cracker Island* (2023)

## Παραπομπές

## Εξωτερικοί σύνδεσμοι

* Επίσημος ιστότοπος
# Γουίμπλεντον (τουρνουά)

Τουρνουά του Γουίμπλεντον|  |
| Επίσημη ιστοσελίδα |
| Ίδρυση | 1877 |
| Φορές | 133 (2019) |
| Περιοχή | Γουίμπλεντον, Ηνωμένο Βασίλειο |
| Χώρος | The All England Lawn Tennis and Croquet Club |
| Επιφάνεια | Γρασίδι |
| Χρηματικό έπαθλο | 26.750.000 στερλ. (2015) |
| Γκραν Σλαμ |
| * Αυστραλιανό Όπεν
* Γαλλικό Όπεν
* Γουίμπλεντον
* Αμερικανικό Όπεν
 |
|  |
| Προηγούμενη διοργάνωση |
| *Γουίμπλεντον 2022* |

Το **τουρνουά του Γουίμπλεντον** (αγγλικά: *The Championships, Wimbledon*) γνωστό και ως Γουίμπλεντον είναι το παλαιότερο πρωτάθλημα στην αντισφαίριση και το πιο γνωστό. Ξεκινάει στο τέλος Ιουνίου και ολοκληρώνεται ως τον Ιούλιο. Η διοργάνωση λαμβάνει χώρα στις εγκαταστάσεις του *All England Lawn Tennis and Croquet Club* στο Γουίμπλεντον της Αγγλίας. Το τουρνουά αντισφαίρισης του Γουίμπλεντον αποτελεί ένα από τα 4 Γκραν Σλαμ. Πολυνίκης του τουρνουά στο απλό των ανδρών είναι ο Ρότζερ Φέντερερ με 8 κατακτήσεις και ακολουθούν με 7 ο Νόβακ Τζόκοβιτς, ο Πητ Σάμπρας και ο Γούιλιαμ Ρένσοου (παλιός τενίστας του 19ου αιώνα).

Στο Γουίμπλετον του 2010, ο αγώνας του πρώτου γύρου στο απλό των ανδρών μεταξύ του Τζον Ίσνερ και του Νικολάς Μαχού είχε διαρκέσει 11 ώρες και 5 λεπτά και είναι ο αγώνας τένις με την μεγαλύτερη διάρκεια στην καταγεγραμμένη ιστορία του αθλήματος.

## Νικητές

### Λίστες νικητών

* Λίστα νικητών του Απλού Ανδρών
* Λίστα νικητριών του Απλού Γυναικών
* Λίστα νικητών και νικητριών στα Διπλά Ανδρών και Γυναικών
* Λίστα νικητών του Διπλού Μικτών Ζευγαριών

## Ιδιαίτερες Παραδόσεις

Είναι το μόνο τουρνουά της ATP το οποίο έχει θεσπίσει τον ιδιαίτερο κανόνα που απαιτεί από όλους τους τενίστες να φορούν ολόλευκη εμφάνιση όταν προσέρχονται στο court και όταν αγωνίζονται.

## Τρόπαια

Τα τρόπαια των νικητών των Γυναικών (πίσω) και Ανδρών (μπροστά).
Στους νικητές της διοργάνωσης απονέμονται τρόπαια και χρηματικά έπαθλα. Στον νικητή του απλού ανδρών απονέμεται το ασημένιο κύπελλο που παρουσιάστηκε για πρώτη φορά το 1887 και φέρει την επιγραφή *«All England Lawn Tennis Club Single Handed Championship of the World»*. Το αντίστοιχο τρόπαιο που απονέμεται στη νικήτρια του απλού γυναικών είναι ο ασημένιος δίσκος Venus Rosewater Dish, που παρουσιάστηκε για πρώτη φορά το 1886. Στους νικητές των ζευγαριών απονέμονται επίσης ασημένια κύπελλα. Στους δευτεραθλητές κάθε κατηγορίας απονέμονται ασημένιοι δίσκοι.

Τα χρηματικά έπαθλα στους νικητές εισήχθησαν το 1968, όταν επιτράπηκε για πρώτη φορά η συμμετοχή επαγγελματιών στους αγώνες. Τα συνολικά χρηματικά κέρδη στους νικητές της διοργάνωσης ξεπερνούν σήμερα τα 20 εκατομμύρια λίρες. Το 2014 το συνολικό ποσό έφτασε τα 25 εκατομμύρια, σημειώνοντας αύξηση 10,8% από το ποσό της προηγούμενης χρονιάς (£22.560.000).

Στην απονομή των κυπέλλων του Γουίμπλετον παραδοσιακά εκπροσωπείται η Βρετανική Βασιλική Οικογένεια .Από το 1969 έως το 2021 τα τρόπαια στους νικητές απένειμε ο Πρίγκιπας Εδουάρδος, Δούκας του Κεντ, 1ος ξάδελφος της Βασίλισσας Ελισάβετ Β, ως πρόεδρος του All England Lawn Tennis Club. Από το 2019 συμμετέχει στην απονομή η Κάθριν, Πριγκίπισσα της Ουαλίας η οποία είναι πάτρονας της διοργάνωσης από το 2016.

## Παραπομπές

## Εξωτερικοί σύνδεσμοι

* Επίσημος ιστότοπος
# Ανατολική Αγγλία

| Ανατολική Αγγλία  East of England |
| --- |
|

|  |  |
| --- | --- |
|  Σημαία |  |

 |
|  |
| Χώρα | Αγγλία, Ηνωμένο Βασίλειο |
| Μεγαλύτερη πόλη | Νόριτς |
| Έκταση (km2) | 19.120 τ.χλμ. |
| Πληθυσμός | 6,335,867 |

Η **Ανατολική Αγγλία** (αγγλικά: *East of England*‎‎) είναι μία από τις εννέα επίσημες περιφέρειες της Αγγλίας. Αυτή η περιφέρεια, δημιουργήθηκε το 1994 και υιοθετήθηκε για στατιστικούς σκοπούς από το 1999. Η Ανατολική Αγγλία, περιλαμβάνει τις κομητείες του Έσσεξ, του Κέιμπριτζσαϊρ, του Μπέντφορντσαϊρ, του Νόρφολκ, του Σάφολκ και του Χέρτφορντσαϊρ. Η μεγαλύτερη σε πληθυσμό κομητεία της Ανατολικής Αγγλίας, είναι το Έσσεξ, και μεγαλύτερη πόλη το Νόριτς.

Ο πληθυσμός της Ανατολικής Αγγλίας, ανέρχεται σε πάνω από 6.33 εκατομμύρια κατοίκους (σύμφωνα με εκτιμήσεις για το 2022). Οι σημαντικότερες πόλεις που βρίσκονται στην Ανατολική Αγγλία, εκτός από το Νόριτς, είναι το Κέιμπριτζ, το Ίπσουϊτς, το Λούτον, το Κόλτσετσερ, το Τσέλμσφορντ, το Σάουθεντ-ον-Σι, και το Πίτερμπρο. Το νοτιοδυτικό τμήμα της περιφέρειας της Ανατολικής Αγγλίας, είναι μέρος της μητροπολιτικής περιοχής του Λονδίνου.

## Γεωγραφία

Η Ανατολική Αγγλία, βρίσκεται στα ανατολικά (προς νοτιοανατολικά) της Αγγλίας. Η περιφέρεια, έχει τον χαμηλότερο υψομετρικό μέσο όρο στο Ηνωμένο Βασίλειο, περιλαμβάνοντας ταυτόχρονα το χαμηλότερο σημείο της χώρας στο Χόλμ του Κέιμπριτζσαϊρ με -2,75 μέτρα κάτω από την επιφάνεια της θάλασσας. Το υψηλότερο σημείο της Ανατολικής Αγγλίας, αγγίζει τα 249 μέτρα. Η περιφέρεια της Ανατολικής Αγγλίας (East of England), διαδέχθηκε (μετά το 1994) την Ανατολική Αγγλία (East Anglia).

### Κλίμα

Η Ανατολική Αγγλία, είναι ένα από τα ξηρότερα μέρη του Ηνωμένου Βασιλείου, με λίγες βροχοπτώσεις (συγκριτικά με την υπόλοιπη χώρα). Οι χειμώνες, είναι δροσεροί έως και ψυχροί ορισμένες φορές. Κατά την άνοιξη και το φθινόπωρο, ο καιρός, είναι γενικά άστατος με περιστασιακές μπόρες, είτε ελαφρώς ψυχρό καιρό, είτε με υψηλότερες θερμοκρασίες. Τα καλοκαίρια, ο καιρός, είναι συνήθως ζεστός έως πολύ ζεστός.

#### Πολιτική

Στην περιφέρεια της Ανατολικής Αγγλίας, υπάρχει σημαντική πολιτική κυριαρχία του Συντηρητικού Κόμματος (Tories) έναντι του Εργατικού Κόμματος (Labour). Σήμερα (ύστερα από τις εκλογές του 2019), η περιοχή αντιπροσωπεύεται στην Βουλή των Κοινοτήτων του Ηνωμένου Βασιλέιου, από 52 Συντηρητικούς βουλευτές, 5 Εργατικούς βουλευτές και 1 Φιλελεύθερο Δημοκράτη βουλευτή.

## Παραπομπές
# Γκαμπορόνε

| Γκαμπορόνε |
| --- |
|  |
|

|  |
| --- |
|  Σημαία |

 |
| Γκαμπορόνε
24°39′25″S 25°54′31″E |
|  |
| Χώρα | Μποτσουάνα |
| Διοικητική υπαγωγή | Νοτιοανατολική Περιφέρεια |
| Ίδρυση | 1965 |
| Διοίκηση |
|  • Δήμαρχος | d:Q134129969 (από 2024) |
| Έκταση | 169 km² |
| Υψόμετρο | 1.014 μέτρα |
| Πληθυσμός | 235.884 (2013) |
| Τηλ. κωδ. | 00267 |
| Ζώνη ώρας | Ώρα Κεντρικής Αφρικής UTC+02:00 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Γκαμπορόνε** (αγγλικά και τσουάνα: *Gaborone*, ολλανδικά: *Χαμπορόνε*) είναι η πρωτεύουσα και μεγαλύτερη πόλη της Μποτσουάνα. Έχει πληθυσμό 231.626 σύμφωνα με καταμέτρηση του 2011 και βρίσκεται στα Νότια της χώρας, 15 χλμ. από τα σύνορα με τη Νότια Αφρική.

## Κλίματολογικά στοιχεία

| Μήνας | Ιαν | Φεβ | Μαρ | Απρ | Μαι | Ιουν | Ιουλ | Αυγ | Σεπ | Οκτ | Νοε | Δεκ |
| --- | --- | --- | --- | --- | --- | --- | --- | --- | --- | --- | --- | --- |
| Μέση μέγιστη | 31 °C | 30 °C | 29 °C | 26 °C | 23 °C | 21 °C | 21 °C | 24 °C | 27 °C | 29 °C | 30 °C | 30 °C |
| Μέση ελάχιστη | 22 °C | 21 °C | 19 °C | 16 °C | 12 °C | 7 °C | 7 °C | 11 °C | 15 °C | 18 °C | 20 °C | 21 °C |

Πηγή: Weatherbase

## Αδελφοποιημένες πόλεις

Η Γκαμπορόνε είναι αδελφοποιημένη με τις παρακάτω πόλεις:

|  |
| --- |
| * Μπέρμπανκ - ΗΠΑ
* Ζεγιάγκ - Κίνα
* Βεστερός - Σουηδία
 |

## Εικόνες

* Δορυφορική άποψη του Γκαμπορόνε
* Το Εθνικό Στάδιο της Μποτσουάνας
* Το τμήμα επιχειρήσεων του Πανεπιστημίου της Μποτσουάνας
* Το διεθνές Αεροδρόμιο Σερέτσε Χάμα
* Άποψη του λόφου Κγκάλε
* Το κτίριο του κοινοβουλίου της Μποτσουάνας

## Δείτε επίσης

* Κατάλογος πόλεων της Μποτσουάνα
* Εθνική Βιβλιοθήκη της Μποτσουάνα

## Παραπομπές

## Εξωτερικοί σύνδεσμοι

* Επίσημος ιστοχώρος
# Τουφέκι

M1903 Springfield, τουφέκι των αρχών του 20ού αιώναAK-47, τουφέκι εφόδου του μέσου του 20ού αιώνα
Το **τουφέκι**, **τυφέκιο** ή **ντουφέκι** είναι ελαφρύ πυροβόλο όπλο, του οποίου η κάννη φέρει ελικοειδείς αύλακες. Οι αύλακες προκαλούν περιστροφή του βλήματος στον άξονα που κατευθύνεται το βλήμα, δίνοντάς του γυροσκοπική σταθερότητά με αποτέλεσμα να μην ταλαντεύεται στον αέρα. Αυτό επιτρέπει τη χρήση αεροδυναμικών σφαιρών (σε αντίθεση με τις σφαιρικές σφαίρες που χρησιμοποιούν τα μουσκέτα, με αποτέλεσμα να αυξάνεται η ακρίβεια και το βεληνεκές της βολής. Τα τουφέκια χρησιμοποιούνται σε πολέμους, στο κυνήγι και σε αθλήματα σκοποβολής.

Συνήθως μια σφαίρα προωθείται από την εκτόνωση μιας εκρηκτικής ύλης (αρχικά μπαρούτι, στη συνέχεια κορδίτη και σήμερα νιτροκυτταρίνη), αν και έχουν χρησιμοποιηθεί και άλλα μέσα, όπως συμπυκνωμένος αέρας, τα οποία είναι πολύ δημοφιλή σε κυνήγι μικρών ζώων και σε επίσημες διοργανώσεις σκοποβολής.

Τα σύγχρονα τουφέκια μπορούν να πυροβολούν περισσότερες από μία φορές με το πάτημα της σκανδάλης, και όχι μόνο μία όπως τα παλαιότερα. Έτσι τα σύγχρονα αυτόματα τουφέκια σε κάποιο βαθμό έχουν παρόμοια λειτουργία και σχεδίαση με τα πολυβόλα. Μάλιστα κάποια οπλαπολυβόλα (ελαφριά πολυβόλα), όπως το ρωσικό RPK, προέρχονται από προϋπάρχοντα αυτόματα τυφέκια. Στην πραγματικότητα, οι διαφορές ανάμεσα σε ένα αυτόματο τουφέκι και ένα πολυβόλο είναι στο βάρος, το σύστημα ψύξης και τον τρόπο παροχής των πυρομαχικών. Τα τουφέκια είναι πιο ελαφριά και θερμαίνονται ταχύτερα και τροφοδοτούνται από γεμιστήρα ενώ συνήθως τα πολυβόλα από ταινία πυρομαχικών.

## Εξωτερικοί σύνδεσμοι

* Πολυμέσα σχετικά με το θέμα  Τουφέκι στο Wikimedia Commons
* Λεξιλογικός ορισμός του τουφέκι  στο Βικιλεξικό
# Google I/O

Το **Google I/O** είναι ένα ετήσιο συνέδριο που διοργανώνει η Google στο Σαν Φρανσίσκο (Καλιφόρνια) και επικεντρώνεται στον προγραμματισμό λογισμικού. Το Google I/Ο προσφέρει εξαιρετικές τεχνικές, εις βάθος συνεδριάσεις που εστιάζουν στη δημιουργία web, mobile και επιχειρηματικών εφαρμογών με τη βοήθεια των εργαλείων της Google και άλλες ανοιχτές web τεχνολογίες όπως Android, Chrome, Chrome OS, Google APIs, Google Web Toolkit, App Engine και άλλα.

Το Google I/Ο ξεκίνησε το 2008. Το "**I**" και το "**O**" σημασιολογούν το "input/output" καθώς και το "**I**nnovation in the **O**pen". Η μορφή της εκδήλωσης είναι παρόμοια με αυτή του Google Developer Day.

## Εξωτερικοί σύνδεσμοι

* Επίσημος ιστότοπος
# Android 13

Android 13|  |
| Προγραμματιστής | Google |
| Τύπος Πυρήνα | Μονολιθικός πυρήνας (Πυρήνας Linux) |
| Προεπιλεγμένη διεπαφή χρήστη | Material You |
| Επίσημη ιστοσελίδα |  |
|

Το **Android 13** είναι η δέκατη τρίτη σημαντική έκδοση του λειτουργικού συστήματος Android, που αναπτύχθηκε από την Google και κυκλοφόρησε για το κοινό στις 15 Αυγούστου 2022.

## Ιστορία

Το Android 13 (εσωτερικά με την κωδική ονομασία **Tiramisu**) ανακοινώθηκε σε ένα ιστολόγιο Android που δημοσιεύτηκε στις 10 Φεβρουαρίου 2022 και η πρώτη Developer Preview κυκλοφόρησε αμέσως για τη σειρά Google Pixel (από Pixel 4 σε Pixel 6, μειώνοντας την υποστήριξη για τα Pixel 3 και Pixel 3a). Κυκλοφόρησε περίπου 4 μήνες μετά τη σταθερή έκδοση του Android 12. Ακολούθησε η Developer Preview 2 αργότερα, η οποία κυκλοφόρησε τον Μάρτιο. Η Beta 1 κυκλοφόρησε στις 26 Απριλίου 2022. Η Google κυκλοφόρησε την beta 2 κατά τη διάρκεια του Google I/O στις 11 Μαΐου 2022. Δύο ακόμη εκδόσεις beta είχαν προγραμματιστεί να κυκλοφορήσουν τον Ιούνιο και τον Ιούλιο. Η σταθερότητα της πλατφόρμας επιτεύχθηκε τον Ιούνιο, με την Beta 3. Η τελική κυκλοφορία του Android 13 ξεκίνησε στις 15 Αυγούστου, όταν η ενημέρωση έγινε διαθέσιμη στα τηλέφωνα Pixel και προωθήθηκε στο Android Open Source Project.

## Τεχνικές αλλαγές

Το Android 13 ART συνοδεύεται με έναν νέο συλλέκτη απορριμμάτων (Garbage Collector ή απλά GC) που χρησιμοποιεί την κλήση συστήματος Linux userfaultfd. Μειώνει την πίεση της μνήμης RAM, το μέγεθος του μεταγλωττισμένου κώδικα, το jank και αποτρέπει τον κίνδυνο να απενεργοποιούν εφαρμογές λόγω της χαμηλής μνήμης RAM κατά τη διάρκεια του GC. Άλλες αλλαγές βελτιώνουν επίσης την εκκίνηση των εφαρμογών και του λειτουργικού, μειώνουν τα jank και βελτιώνουν την απόδοση. Λόγω του έργου Android Mainline Project, το Android 12 ART θα ενημερωθεί επίσης.
# Δεύτερος Ψυχρός Πόλεμος

Χάρτης που εμφανίζει τις τρεις υπερδυνάμεις του υποθετικού Δεύτερου Ψυχρού Πολέμου:
       Ηνωμένες Πολιτείες Αμερικής
       Ρωσία

       Κίνα
Ο όρος **Δεύτερος Ψυχρός Πόλεμος** (αγγλικά: Second Cold War‎‎) ή **Νέος Ψυχρός Πόλεμος** χρησιμοποιείται για να περιγράψει την έξαρση και ένταση των διπλωματικών σχέσεων μεταξύ του δυτικού κόσμου (ειδικά των Ηνωμένων Πολιτειών και της Ευρωπαϊκής Ένωσης) και της Ρωσίας με τον Βλαντίμιρ Πούτιν, καθώς και νέους παράγοντες, όπως είναι η Κίνα, η Βόρεια Κορέα, η Ινδία και το Ιράν. Αυτός ο όρος μπορεί επίσης να χρησιμοποιηθεί για να αναφερθεί σε μια λανθάνουσα σύγκρουση μεταξύ των Ηνωμένων Πολιτειών και της Κίνας, όπως ο Εμπορικός Πόλεμος μεταξύ των Ηνωμένων Πολιτειών και της Κίνας.

## Υπόβαθρο

Το 1998, ο Τζορτζ Κίναν περιέγραψε την ψηφοφορία που έγινε στη Γερουσία των ΗΠΑ για επέκταση του ΝΑΤΟ προς ανατολάς ώστε να συμπεριλάβει την Πολωνία, την Ουγγαρία και την Τσεχική Δημοκρατία ως «την αρχή ενός νέου ψυχρού πολέμου» και προέβλεψε ότι «οι Ρώσοι θα αντιδράσουν σταδιακά αρκετά αρνητικά και αυτό θα επηρεάσει την πολιτική». Ο δημοσιογράφος Έντουαρντ Λούκας δημοσίευσε το 2008 το βιβλίο του "Ο Νέος Ψυχρός Πόλεμος: Πώς το Κρεμλίνο απειλεί τόσο τη Ρωσία όσο και τη Δύση" (The New Cold War: How the Kremlin Menaces both Russia and the West), υποστηρίζοντας ότι ένας νέος ψυχρός πόλεμος μεταξύ Ρωσίας και Δύσης είχε ήδη ξεκινήσει.

Τον Ιούνιο του 2019, οι καθηγητές του Πανεπιστημίου της Νότιας Καλιφόρνια Στίβεν Λάμυ και Ρόμπερτ Ίνγκλις συμφώνησαν ότι ο «νέος ψυχρός πόλεμος» θα αποσπούσε την προσοχή των πολιτικών κομμάτων από μεγαλύτερα ζητήματα όπως η παγκοσμιοποίηση, η υπερθέρμανση του πλανήτη, η παγκόσμια φτώχεια, η αυξανόμενη ανισότητα και ο λαϊκισμός. Ωστόσο, ο Λάμυ ανέφερε ότι ο νέος ψυχρός πόλεμος δεν είχε ακόμη ξεκινήσει, ενώ ο Ίνγκλις είπε ότι είχε ήδη ξεκινήσει. Ο Ίνγκλις ανέφερε επιπλέον ότι η Κίνα αποτελεί πολύ μεγαλύτερη απειλή από τη Ρωσία στον κυβερνοπόλεμο, αλλά όχι τόσο όσο ο ακροδεξιός λαϊκισμός μέσα από φιλελεύθερα κράτη όπως οι ΗΠΑ.

Στην ομιλία του τον Σεπτέμβριο του 2021, στη Γενική Συνέλευση των Ηνωμένων Εθνών, ο πρόεδρος των ΗΠΑ Τζο Μπάιντεν ανέφερε ότι οι ΗΠΑ «δεν επιδιώκουν έναν νέο ψυχρό πόλεμο ή έναν κόσμο χωρισμένο σε άκαμπτα στρατόπεδα» και ότι οι ΗΠΑ θα συνεργαστούν «με κάθε έθνος που θα προχωρήσει και θα επιδιώξει ειρηνική επίλυση σε κοινές προκλήσεις», παρά τις «έντονες διαφωνίες σε άλλους τομείς, γιατί όλοι θα υποστούμε τις συνέπειες της αποτυχίας μας».

## Παραπομπές

## Περαιτέρω ανάγνωση

* Monaghan, Andrew. A'New Cold War'?: Abusing History, Misunderstanding Russia. London: Chatham House, 2015. (ISBN 9781784130596)
* Smith, Nicholas Ross. A New Cold War?: Assessing the Current US-Russia Relationship. Springer, 2019. (ISBN 9783030206758)
* Woodward, Jude. The US Vs China: Asia's New Cold War?. Manchester University Press, 2017. (ISBN 9781526116567)

## Δείτε επίσης

* Σχέσεις Ρωσίας - ΝΑΤΟ